పరమేశ్వరన్ అయ్యర్

పరమేశ్వరన్ అయ్యర్ (ఆంగ్లం: Parameswaran Iyer) నీతి ఆయోగ్ చీఫ్ ఎగ్జిక్యూటివ్ ఆఫీసర్‌(CEO).  భారతదేశంలో ప్రణాళిక సంఘం స్థానంలో ఏర్పడిన వ్యవస్థ నీతి ఆయోగ్. ఆయన 1981 బ్యాచ్ ఐఏఎస్ అధికారి. 2009లో ఇండియన్ అడ్మినిస్ట్రేటివ్ సర్వీస్‌ నుంచి స్వచ్ఛంద పదవీ విరమణ పొంది ప్రపంచ బ్యాంకులో చేరారు. అక్కడ వాటర్ గ్లోబల్ ప్రాక్టీస్‌లో వ్యూహాత్మక కార్యక్రమాలకు గ్లోబల్ లీడ్‌గా పనిచేశాడు. 2014లో భారత ప్రభుత్వం ప్రారంభించిన స్వచ్ఛ భారత్ మిషన్, దేశవ్యాప్తంగా పారిశుద్ధ్య ప్రచారానికి నాయకత్వం వహించాడు. స్వచ్ఛ్ భారత్ పథకాన్ని మరింత ముందుకు తీసుకెళ్లడంలో పరమేశ్వరన్ అయ్యర్ కృషి ప్రశంసలందుకుంది.

బాల్యం, విద్యాభ్యాసం 
శ్రీనగర్‌లో 1959 ఏప్రిల్ 16న పరమేశ్వరన్ అయ్యర్ జన్మించాడు. అతని తండ్రి ఇండియన్ ఎయిర్ ఫోర్స్ అధికారి. ఆయన డెహ్రాడూన్‌లోని ది డూన్ స్కూల్‌లో చదువుకున్నాడు. ఆపై ఢిల్లీలోని సెయింట్ స్టీఫెన్స్ కాలేజీలో చదివాడు. సెయింట్ స్టీఫెన్స్ కళాశాల విద్యార్థిగా అతను టెన్నిస్‌లో జరిగిన జూనియర్ డేవిస్ కప్‌లో భారతదేశానికి ప్రాతినిధ్యం వహించాడు. అతను నార్త్ కరోలినాలోని డేవిడ్‌సన్ కాలేజీలో ఒక సంవత్సరం ఎక్స్ఛేంజ్ స్కాలర్‌షిప్ పొందాడు.

కెరీర్ 
1981లో ఇండియన్ సివిల్ సర్వీసెస్‌లో పరమేశ్వరన్ అయ్యర్ చేరారు. 2009లో ప్రపంచ బ్యాంకులో నీటి వనరుల మేనేజర్‌గా పని చేసేందుకు స్వచ్ఛంద పదవీ విరమణ తీసుకున్నారు. ప్రపంచ బ్యాంకు విధుల కోసం వియత్నాం, చైనా, ఈజిప్ట్, లెబనాన్, వాషింగ్టన్‌లలో పనిచేశాడు. ఆ తరువాత 2016లో భారత ప్రభుత్వంలోని డ్రింకింగ్ వాటర్ అండ్ శానిటేషన్ మంత్రిత్వ శాఖలో చేరారు. అతను ఇండియన్ ఎక్స్‌ప్రెస్‌లో కాలమిస్ట్‌గా ఉన్నారు. అహ్మదాబాద్‌లోని ఇండియన్ ఇన్‌స్టిట్యూట్ ఆఫ్ మేనేజ్‌మెంట్ (ఐఐఎం)లో మేనేజ్‌మెంట్ ప్రాక్టీసెస్ ప్రొఫెసర్‌గా కూడా పనిచేశారు.

గ్రంథసూచిక

మూలం

మూలాలు

సజీవులు
1959 జననాలు
ప్రపంచ బ్యాంకు వ్యక్తులు
ఇండియన్ అడ్మినిస్ట్రేటివ్ సర్వీస్ అధికారులు